Document ID: /roh_data/filtered/fineweb-2-filterrobots_roh.jsonl.gz/37923

La dretgira ha declerà culpaivel l'um da 45 onns perquai ch’el ha lavà daners tschufs e violà la lescha dad armas. Declerà nun-culpant è l’anteriur collavuratur da la UBS da la renfatscha dad avair violà il secret da banca.
Sentenzià en absenza
El aveva vendì datas da clients al Bundesland tudestg Nordrhein-Westfalen. La summa da delict munta a var 1,45 milliuns euros. I sa tracta dad almain 233 datas da clients. Il process e la pronunzia da la sentenzia è succedida en absenza dal sentenzià. El è stà absent senza sa perstgisar.
RR novitads 15:00